text:
1276/2012. (VIII. 6.) Korm. határozata a Nyugat-Dunántúli Régióban közoktatás-fejlesztést célzó kiemelt tervezési felhívásról.
A Kormány felhívja a nemzeti fejlesztési minisztert és az emberi erőforrások miniszterét, hogy az NYDOP-5.3.1
azonosító jelű, „Kis- és mikrotérségi oktatási hálózatok és központjaik fejlesztése” című konstrukció keretében
a Szombathelyi Egyházmegye 1300 millió Ft támogatási igényű, Szombathely belvárosában megvalósítani tervezett,
általános iskolai és óvodai telephely fejlesztését célzó projektjének megvalósítása érdekében kiemelt projekt tervezési
felhívás közzétételéről gondoskodjanak. Felelős: nemzeti fejlesztési miniszter emberi erőforrások minisztere
Határidő: 2012. augusztus 15. Dr. Semjén Zsolt s. k.
miniszterelnök-helyettes


type: legislation

jurisdiction: Hungary

text:
20/2009. (HK 8.) HM HVKFH intézkedése Egységes NATO Előírások hatálybaléptetéséről.
Az egységesítési, szabványosítási tevékenységről és
a NATO egységesítési dokumentumok feldolgozásáról
és végrehajtásáról szóló 102/2008. (HK 19.) HM utasítás
4. § (2) bekezdés d) pontjában biztosított jogkörömnél
fogva
– Témafelelős: MH Dr. Radó György Honvéd Egészségügyi Központ
– Témakezelő: MH Dr. Radó György Honvéd Egészségügyi Központ, Preventív Igazgatóság
– Bevezetés időpontja: 2009. május 30.
– Végrehajtás módja: MH HEK parancsnoki intéz
– Témafelelős: MH Dr. Radó György Honvéd Egészségügyi Központ
– Témakezelő: MH Összhaderőnemi Parancsnokság,
Egészségügyi Főnökség és MH Dr. Radó György Honvéd
Egészségügyi Központ, Repülőorvosi, Egészségvizsgáló
és Kutató Intézet együttműködésben
– Bevezetés időpontja: 2009. november 30.
– Végrehajtás módja: MH HEK parancsnoki intéz
– Témafelelős: MH Dr. Radó György Honvéd Egészségügyi Központ
– Témakezelő: MH Dr. Radó György Honvéd Egészségügyi Központ, Egészségügyi Kiképző Bázis
– Bevezetés időpontja: 2010. március 1.
– Végrehajtás módja: MH HEK parancsnoki intéz
– Témafelelős: MH Dr. Radó György Honvéd Egészségügyi Központ
– Témakezelő: MH Dr. Radó György Honvéd Egészségügyi Központ, Egészségügyi Kiképző Bázis és MH Dr.
Radó György Honvéd Egészségügyi Központ, Tudományos Intézet együttműködésben
– Bevezetés időpontja: 2009. október 30.
– Végrehajtás módja: MH HEK parancsnoki intéz
– Témafelelős: MH Dr. Radó György Honvéd Egészségügyi Központ
– Témakezelő: MH Összhaderőnemi Parancsnokság,
Egészségügyi Főnökség és MH Dr. Radó György Honvéd
Egészségügyi Központ, Műveleti Főnökség együttműködésben
– Bevezetés időpontja: 2009. november 30.
– Végrehajtás módja: Szolgálati könyv kiadása.
– Témafelelős: MH Dr. Radó György Honvéd Egészségügyi Központ
– Témakezelő: MH Összhaderőnemi Parancsnokság,
Egészségügyi Főnökség és MH Dr. Radó György Honvéd
Egészségügyi Központ, Műveleti Főnökség együttműködésben
– Bevezetés időpontja: 2009. november 30.
– Végrehajtás módja: Szolgálati könyv kiadása.
– Témafelelős: MH Dr. Radó György Honvéd Egészségügyi Központ
– Témakezelő: MH Összhaderőnemi Parancsnokság,
Egészségügyi Főnökség és MH Dr. Radó György Honvéd
Egészségügyi Központ, Repülőorvosi, Egészségvizsgáló
és Kutató Intézet együttműködésben
– Bevezetés időpontja: 2009. június 1.
– Végrehajtás módja: MH HEK parancsnoki intéz
kedés. A témafelelős adja ki a végrehajtásul szolgáló dokumentumokat. Ezzel együtt végezze el a szükséges módosításokat is, a bevezetett NATO előírásoknak nem megfelelő
korábbi szabályozásokat helyezze hatályon kívül, illetve
kezdeményezze hatályon kívül helyezésüket.
Mikita János mk. altábornagy s. k.,
HM Honvéd Vezérkar főnök helyettes


text:
120/2010. (VI. 30.) AB határozata.  A MAGYAR KÖZTÁRSASÁG NEVÉBEN! Az Alkotmánybíróság az Országos Választási Bizottság által országos népszavazás kezdeményezésére irányuló aláírásgyűjtő ív mintapéldánya és az azon szereplő kérdés hitelesítése tárgyában hozott határozat ellen benyújtott kifogás alapján meghozta a következő
határozatot: Az Alkotmánybíróság az Országos Választási Bizottság 447/2009. (XI. 20.) OVB határozatát helybenhagyja.
Az Alkotmánybíróság ezt a határozatát a Magyar Közlönyben közzéteszi.
Indokolás I. Az Országos Választási Bizottság (a továb biak ban: OVB) 447/2009. (XI. 20.) OVB határozatával (a továb biak ban: OVBh.)
megtagadta az országos népszavazási kezdeményezés aláírásgyűjtő ív mintapéldányának hitelesítését.
Az aláírásgyűjtő íven az alábbi kérdés szerepelt: „Egyet ért-e Ön azzal, hogy a kormány tagjai, továbbá az általuk
megbízott személyek megbízatásuk megszűnésekor ne kaphassanak végkielégítést?”
Az OVB megállapította, hogy az aláírásgyűjtő íven feltett kérdés nem felel meg az országos népszavazásról és népi
kezdeményezésről szóló 1998. évi III. törvény (a továb biak ban: Nsztv.) 13. § (1) bekezdésében foglaltaknak. Az OVB
szerint nem egyértelmű ugyanis az, hogy mit kell a „kormány tagjai által megbízott személy” kitétel alatt érteni. Ezért
nem világos, hogy a jogalkotónak milyen személyi körre vonatkozóan keletkezne jogalkotási kötelezettsége
a kérdésről tartott eredményes népszavazás esetén.
A kezdeményező törvényes határidőn belül kifogást nyújtott be az Alkotmánybírósághoz, melyben az OVBh.
megsemmisítését és az OVB új eljárásra utasítását kérte. Álláspontja szerint kérdése egyértelmű, hiszen
a „kormánytagjai kitétel jogszabályban meghatározott személyi kört jelent, a megbízás pedig e személyi kör által adott
megbízásos jogviszonyokra terjed ki”.
II. A kifogás nem megalapozott.
1. Az Alkotmánybíróság hatáskörét a jelen ügyben az Alkotmánybíróságról szóló 1989. évi XXXII. törvény 1. § h) pontja
alapján a Ve. 130. §-a határozza meg. Az Alkotmánybíróság eljárása ebben a hatáskörben jogorvoslati természetű.
Az Alkotmánybíróság az OVB határozatában, valamint a kifogásban foglaltak alapján azt vizsgálja, hogy az OVB
határozata ellen beérkezett kifogás megfelel-e a Ve. 77. § (2) bekezdése a)–c) pontjaiban, illetve a Ve. 130. §
(1) bekezdésében foglalt feltételeknek, valamint, hogy az OVB az aláírásgyűjtő ív hitelesítésének megtagadása során
az Alkotmánynak és az irányadó törvényeknek meg fele lően járt-e el. Az Alkotmánybíróság feladatát e hatáskörben
eljárva is alkotmányos jogállásával és rendeltetésével összhangban látja el.
2. A kifogásolt határozatban az OVB azt állapította meg, hogy a népszavazásra feltenni kívánt kérdés nem felel meg
az Nsztv. 13. § (1) bekezdésében foglalt követelménynek. Az Alkotmánybíróság a határozattal szemben benyújtott
kifogást nem találta megalapozottnak, az OVBh.-ban foglalt indokolással egyetértve, az indokok helyességére
tekintettel az OVBh.-t azonos indokok alapján helybenhagyta.
Az Alkotmánybíróság a határozat közzétételét az OVB határozatának a Magyar Közlönyben való megjelenésére
tekintettel rendelte el.
Budapest, 2010. június 28. Dr. Paczolay Péter s. k.,
az Alkotmánybíróság elnöke


text:
26/2019. (VIII. 26.) ITM rendelete a békéltető testületi tagsági feladat ellátására vonatkozó pályázat szabályairól és a békéltető testületi tagok díjazásáról, valamint az online adásvételi vagy online szolgáltatási szerződéssel összefüggő határon átnyúló fogyasztói jogvita esetén eljáró békéltető testületek kijelöléséről.
A fogyasztóvédelemről szóló 1997. évi CLV. törvény 56.  §-ában kapott felhatalmazás alapján, a  Kormány tagjainak feladat- és
hatásköréről szóló 94/2018. (V. 22.) Korm. rendelet 116. § 10. pontjában meghatározott feladatkörömben eljárva a következőket
rendelem el:
1. § (1) A  fogyasztóvédelemről szóló 1997. évi CLV. törvény (a  továbbiakban: Fgytv.) szerinti békéltető testület
(a  továbbiakban: testület) tagjai megbízatásának lejártát megelőző százhúsz nappal a  területileg illetékes megyei
(fővárosi) kereskedelmi és iparkamara (a továbbiakban: kamara) megindítja a pályázati eljárást, amelyről a kiírással
egyidejűleg elektronikus úton tájékoztatja a  Magyar Kereskedelemi és Iparkamarát (a  továbbiakban: MKIK) és
a fogyasztóvédelemért felelős minisztert.
(2) Ha a kamara az (1) bekezdésben meghatározott időpontot követő három napon belül nem indítja meg a pályázati
eljárást, akkor azt az MKIK haladéktalanul megindítja, amelyről a kiírással egyidejűleg elektronikus úton tájékoztatja
a fogyasztóvédelemért felelős minisztert.
2. § A kamara az  1.  §-ban foglaltak szerint, elektronikus úton legalább huszonöt, legfeljebb harminc napra közzétett
pályázati felhívással kezdeményezi az új testület tagjainak kiválasztását.
3. § A pályázónak a pályázatához mellékelnie kell
a) a  pályázó felsőfokú iskolai végzettségéről szóló okirat másolatát, továbbá a  legalább kétéves szakmai
gyakorlatot igazoló okiratot vagy annak másolatát,
b) az  Fgytv. 22.  § (4)  bekezdése szerinti hatósági bizonyítvány (a  továbbiakban: hatósági bizonyítvány)
– adattovábbítási kérelemre a  kamara részére történő – kiadása iránti eljárásért fizetendő igazgatási
szolgáltatási díj megfizetésének igazolását,
c) az Országos Bírósági Hivatal adatszolgáltatását arról, hogy a pályázó nem áll cselekvőképességét kizáró vagy
korlátozó gondnokság hatálya alatt,
d) a  pályázó önéletrajzát, amelyben nyilatkozik arról, hogy kiválasztása esetén a  fogyasztók érdekeinek
képviselője, a  vállalkozások érdekeinek a  képviselője, vagy semleges fél kíván lenni a  békéltető testületi
eljárásban,
e) a pályázó önéletrajzában nyilatkozik arról, ha elnökjelölt is kíván lenni.
4. § Elkésett pályázat nem fogadható be. Az elkésett pályázat elutasításáról a kamara a kézhezvételtől számított nyolc
napon belül a pályázati anyag visszaküldésével együtt írásban értesíti a pályázót.
5. § (1) A benyújtott pályázat érvénytelen, ha
a) a pályázat a pályázó tekintetében nem tartalmazza a 3. §-ban meghatározott dokumentumokat,
b) a 3. § szerinti dokumentumok alapján egyértelműen megállapítható, hogy a pályázó nem felel meg az Fgytv.
22. § (1) bekezdésében foglalt valamely alkalmassági feltételnek,
c) a  3.  § szerinti dokumentumok alapján egyértelműen megállapítható, hogy a  pályázóval szemben az  Fgytv.
22. § (2) bekezdés a) pontjában foglalt kizáró ok áll fenn, vagy
d) a  hatósági bizonyítvány alapján megállapítható, hogy a  pályázóval szemben az  Fgytv. 22.  § (2)  bekezdés
b)–d) pontja szerinti valamely kizáró ok áll fenn.
 (2) Érvénytelen pályázat esetén a  kamara a  kézhezvételtől számított nyolc napon belül a  pályázati anyag
visszaküldésével együtt írásban értesíti a pályázót. 6. § (1) Eredménytelen a békéltető testületi tagságra vonatkozó pályázati eljárás, ha arra nem érkezett be érvényes pályázat.
 (2) A  pályázati eljárás eredménytelenségéről a  kamara három napon belül írásban értesíti a  pályázókat, és az  MKIK-n
keresztül a fogyasztóvédelemért felelős minisztert.
 (3) Eredménytelen pályázati eljárás esetén az  MKIK-nak haladéktalanul közzé kell tennie a  2.  § szerinti pályázati
felhívást, és le kell folytatnia a kamara helyett a pályázati eljárást.
7. § (1) A kamara a  pályázat értékelése során figyelembe veszi a  pályázó felsőfokú végzettségét, szakmai gyakorlatát.
A  kamara a  benyújtott pályázatok alapján a  2.  §-ban meghatározott közzétételi időtartam lezárását követő nyolc
napon belül, az  érvényesen benyújtott összes pályázatot előzetesen értékelve felterjeszti az  MKIK részére, külön
sorrendet megállapítva a tagjelöltek és elnökjelöltek tekintetében.
(2) Ha a  kamara határidőben nem tesz eleget az  (1)  bekezdésben foglaltaknak, akkor az  MKIK haladéktalanul új
pályázati eljárást indít, amelyről a kiírással egyidejűleg elektronikus úton tájékoztatja a fogyasztóvédelemért felelős
minisztert. Ha a  kamara nem tesz eleget az  (1)  bekezdésben foglaltaknak, akkor erről az  (1)  bekezdésben foglalt
határidőt követő nyolc napon belül a pályázati anyag visszaküldésével együtt írásban értesíti a pályázókat.
(3) Az MKIK az (1) bekezdésben foglalt határidőt követő nyolc napon belül a kamara előzetes értékelését véleményezi,
külön sorrendet megállapítva a  tagjelöltek és elnökjelöltek tekintetében. Az  MKIK az  összes érvényes pályázatot
kamarai és MKIK értékeléssel felterjeszti a fogyasztóvédelemért felelős miniszter részére, figyelembe véve a tagjelölt
3. § d) pontjában meghatározott nyilatkozatát.
(4) A fogyasztóvédelemért felelős miniszter döntése során figyelembe veszi, hogy a békéltető testületekbe országosan
a fogyasztók és a vállalkozások képviselője azonos számban kerüljön be.
(5) A fogyasztóvédelemért felelős miniszter a kiválasztási eljárás lezárását követő három napon belül közli az MKIK-val
békéltető testületenként a tagokat, az elnököt és a békéltető testületi tagok legmagasabb számát.
(6) Az MKIK a  fogyasztóvédelemért felelős miniszter döntését, a  közléstől számított három napon belül továbbítja
a kamara részére, ezzel egyidejűleg írásban értesíti a kiválasztásra került elnököket.
(7) A kamara az MKIK tájékoztatásának közlését követő három napon belül írásban értesíti a kiválasztásra került tagokat.
 (8) A kamara az  MKIK tájékoztatásának közlését követő nyolc napon belül a  pályázati anyag visszaküldésével együtt
írásban értesíti a kiválasztásra nem került pályázókat.
 (9) A kamara a kiválasztott tagot a kiválasztásról szóló értesítését követő nyolc napon belül bízza meg.
 (10) Az MKIK a kiválasztott elnököt a kiválasztásról szóló értesítést követő nyolc napon belül bízza meg vagy alkalmazza.
 (11) Ha a  területi kamara felróható magatartása miatt a  megbízás határidőben nem történik meg, akkor a  tagokat
helyette az MKIK bízza meg.
 (12) A kamara a  tagok megbízását, az  MKIK az  elnökök megbízását vagy alkalmazását követő három napon belül
elektronikus úton értesíti a fogyasztóvédelemért felelős minisztert a megbízásról vagy alkalmazásról.
8. § (1) A kamara az újonnan megalakult békéltető testület elnökének átadja
a) a pályázati eljárással összefüggő dokumentumokat, továbbá
b) a testületi tagok listáját.
(2) A korábbi testületi elnök az újonnan megalakult testület elnökének átadja
a) a folyamatban lévő ügyek listáját és az ahhoz kapcsolódó iratanyagot, továbbá
b) a békéltető testület irattárát és a működéshez szükséges egyéb anyagokat.
9. § (1) A testületi tag megbízatásának az Fgytv. 24. § (1) bekezdés b)–g) pontja alapján történő megszűnése esetén, a tag
pótlására, valamint a tagok számának növelésre irányuló eljárást ezen rendelet alapján folytatja le a kamara.
(2) A testületi tag megbízatásának az Fgytv. 24. § (1) bekezdés a)–e) és g) pontja alapján történő megszűnése esetén
a  kamara a  megszűnést követő nyolc napon belül gondoskodik a  testületi tag saját személyes adatait tartalmazó
dokumentum a testületi tag részére igazolható módon történő átadásáról.
(3) A  testületi tag megbízásának az  Fgytv. 24.  § (1)  bekezdés f )  pontja alapján történő megszűnése esetén a  kamara
a megszűnésről való tudomásszerzést követő nyolc napon belül gondoskodik a testületi tag saját személyes adatait
tartalmazó dokumentum a  testületi tag Polgári Törvénykönyvről szóló 2013. évi V. törvény 8:1.  § (1)  bekezdés
2. pontja szerinti hozzátartozó részére.
10. § (1) A tanács tagja ügyenként hétezer forint, a tanács elnöke, valamint az egyedül eljáró testületi tag ügyenként tízezer
forint díjazásra jogosult, ha e rendelet eltérően nem rendelkezik.
(2) Ha valamely ügyben a  békéltető eljárás az  Fgytv. 31.  § (3)  bekezdésében meghatározott okból a  meghallgatást
követően került megszüntetésre, az eljárásban részt vevő tag háromezer forint díjazásra jogosult. Nem jár díjazás, ha
az eljárás a meghallgatást megelőzően került megszüntetésre.
11. § (1) A  díjazás havi összegének legkisebb mértéke az  elnök esetében hatvanezer forint, az  elnökhelyettes esetében
negyvenezer forint.
(2) Ha a békéltető testület elnöke vagy elnökhelyettese a fogyasztói jogvita elbírálásában, mint az eljárásban részt vevő
tag is részt vesz, az (1) bekezdésben meghatározott díjazáson túlmenően egyéb díjazásra nem jogosult.
12. § (1) Az eljárásban részt vevő tag a fogyasztói jogvita elbírálásával közvetlenül összefüggő, indokolt és számlával igazolt
költségeinek megtérítése céljából költségtérítésre jogosult.
(2) A költségtérítés összegét a békéltető testület elnöke hagyja jóvá.
 (3) Az  eljárásban részt vevő tag költségei megtérítését költségátalány formájában is igényelheti. Ennek összege
ügyenként ötszáz forint. 13. § E rendelet alkalmazásában az  általános öregségi nyugdíjkorhatárt betöltött személynek minősül az  a  békéltető
testületi tagnak jelölt személy is, aki az  új testület megalakulásának napjáig tölti be az  általános öregségi
nyugdíjkorhatárt.
14. § Az online adásvételi vagy online szolgáltatási szerződéssel összefüggő határon átnyúló fogyasztói jogvita esetén
– az  Fgytv. 20.  §-ában meghatározott illetékességi szabályok figyelembevételével – valamennyi megyei (fővárosi)
kereskedelmi és iparkamara által működtetett békéltető testület eljárhat.
15. § Ez a rendelet 2019. szeptember 1-jén lép hatályba.
16. § (1) Ez  a  rendelet a  fogyasztói jogviták alternatív rendezéséről, valamint a  2006/2004/EK rendelet és a  2009/22/EK
irányelv módosításáról szóló (fogyasztói alternatív vitarendezési irányelv), 2013. május 21-i 2013/11/EU európai
parlamenti és tanácsi irányelvnek való megfelelést szolgálja.
(2) A  14.  § a  fogyasztói jogviták online rendezéséről, valamint a  2006/2004/EK rendelet és a  2009/22/EK irányelv
módosításáról szóló (fogyasztói online vitarendezési irányelv), 2013. május 21-i 524/2013/EU európai parlamenti és
tanácsi rendelet végrehajtásához szükséges rendelkezést állapít meg.
Dr. Palkovics László s. k.,
 innovációért és technológiáért felelős miniszter


text:
2018. CVIII. törvény Magyarország Kormánya és Ausztrália Kormánya között kőolajkészletezési szerződések tárgyában kötött megállapodás kihirdetéséről.
1. § Az  Országgyűlés e  törvénnyel felhatalmazást ad a  Magyarország Kormánya és Ausztrália Kormánya között
kőolajkészletezési szerződések tárgyában kötött megállapodás (a továbbiakban: Megállapodás) kötelező hatályának
elismerésére.
2. § Az Országgyűlés a Megállapodást e törvénnyel kihirdeti.
3. § A Megállapodás hiteles magyar és angol nyelvű szövege a következő:
„MEGÁLLAPODÁS
Magyarország Kormánya és Ausztrália Kormánya között kőolajkészletezési szerződések tárgyában
Preambulum Magyarország Kormánya és Ausztrália Kormánya (a továbbiakban: Szerződő Felek)
ELISMERVE a Nemzetközi Energia Programról szóló, 1974. november 18-án kelt Egyezményt és annak módosításait
(a továbbiakban: NEP Egyezmény);
ELISMERVE, hogy a  NEP Egyezmény részes feleként Ausztrália köteles 90 (kilencven) napi nettó kőolajimportnak
megfelelő kőolajtartalékot fenntartani, Ausztrália köteles teljesíteni továbbá a  NEP Egyezményben foglalt
kötelezettségeit, amennyiben a  Nemzetközi Energia Ügynökség (a  továbbiakban: IEA) Kormányzó Tanácsa egy
ellátási zavar megszüntetése érdekében vészhelyzeti intézkedéseket rendel el;
ELISMERVE, hogy a NEP Egyezmény 3. cikke és a NEP Egyezmény mellékletének 3. cikke értelmében az Ausztrália
által egy másik ország területén tartott kőolajkészletek csak akkor számíthatók be Ausztrália vészhelyzeti
készletezési kötelezettségébe, ha e  másik ország megállapodást kötött Ausztrália Kormányával arról, hogy
semmilyen módon nem akadályozza vészhelyzetben e készletek átadását Ausztráliának;
ELISMERVE Magyarország nemzeti jogszabályainak hatályát a kőolajkészletezési kötelezettségek vonatkozásában;
A következőkben állapodtak meg: 1. cikk
Fogalommeghatározások
A jelen Megállapodás alkalmazásában:
(a) „Illetékes Hatóság”:
(i) Magyarország esetében Magyarország Innovációs és Technológiai Minisztériuma vagy annak
energiapolitikáért felelős jogutódja; és
(ii) Ausztrália esetében a Megállapodás végrehajtásáért felelős szervezet, vagyis Ausztrália Környezetvédelmi
és Energiaügyi Minisztériuma vagy annak jogutódja;
(b) „jogalany”: korlátozás nélkül bármely jogi személy vagy egyéb szervezet, amelyet a  Szerződő Felek
bármelyikének nemzeti törvényei szerint jogszerűen létrehoztak vagy más módon megszerveztek;
(c) „akadály”: bármely olyan jogszabályból eredő, fizikai vagy egyéb intézkedés, amely korlátozza vagy
megakadályozza a  Magyarország felé a  jelen Megállapodással összhangban bejelentett kőolajkészletezésiszerződések szerint Magyarországon tartott kőolajkészletek elszállítását;
(d) „értesítés”: személyes kézbesítés, telefax és elektronikus levél útján történő közlés. Az értesítést a következők
szerint kell átvettnek tekinteni:
(i) személyes kézbesítés esetén a tényleges kézbesítési időpontjában; vagy
A törvényt az Országgyűlés a 2018. december 12-i ülésnapján fogadta el.
(ii) telefax útján történő kézbesítés esetén a  feladó berendezésből származó azon továbbítási
jelentésben szereplő továbbítási időpont, amely azt jelzi, hogy a telefaxot teljes egészében elküldték
a címzettnek; vagy
(iii) elektronikus levél útján történő kézbesítés esetén az  elektronikus levél elküldésének időpontja,
feltéve, hogy a  feladó semmilyen értesítést nem kapott az adott elektronikus levél kézbesítésének
sikertelenségéről vagy késedelméről.
(e) „kőolajkészlet”: a NEP Egyezmény mellékletének 1. cikkében említett kőolaj, főbb termékek és feldolgozatlan
kőolaj készletek;
(f ) „kőolajkészletezési szerződés”: Ausztrália Kormánya vagy Ausztrália Kormánya nevében eljárni jogosult
valamely ausztrál jogalany és egy magyarországi jogalany közötti szerződés, amely opciót biztosít
Ausztrália Kormányának arra, hogy megvásárolja vagy felszabadítsa a jogalany által Magyarországon tartott
kőolajkészleteket;
(g) „felszabadítás”: a kőolajkészletezési szerződés megszüntetése; és
(h) „elszállítás”: a kőolajkészlet átruházása és a kőolajkészlet kiléptetése Magyarország területéről.
2. cikk
Célkitűzések 1. A jelen Megállapodás elsődleges célkitűzése elősegíteni, hogy Ausztrália Kormánya teljesíteni tudja
a NEP Egyezmény 2. cikke szerinti, 90 (kilencven) napi nettó kőolajimportnak megfelelő biztonsági készlet képzésére
vonatkozó kötelezettségét.
2. A jelen Megállapodás lehetővé teszi Ausztrália számára, hogy Magyarország területén kőolajkészletezési
szerződések alapján kőolajkészleteket tartson fenn azzal, hogy e  készleteket biztonsági készletképzési
kötelezettségébe beszámítja, amely által teljesíteni tudja a  90 (kilencven) napi nettó kőolajimportnak megfelelő
biztonsági készlet fenntartására vonatkozó kötelezettségét a  NEP Egyezmény 2. és 3.  cikke és a  NEP Egyezmény
mellékletének 3. cikke értelmében.
3. A jelen Megállapodással szabályozott kőolajkészleteket tarthatja:
a) közvetlenül az ausztrál Illetékes Hatóság; vagy
b) egy az ausztrál Kormány nevében eljárni jogosult ausztrál jogalany; vagy
c) egy Magyarországon létrehozott jogalany az ausztrál Illetékes Hatóság nevében.
4. A Szerződő Feleknek a Magyarországon tartott kőolajkészletekre vonatkozó NEP bejelentési kötelezettségeit illető
kétségek eloszlatása érdekében rögzítendő, hogy a 6. cikk szerint eszközölt bejelentések jelentik a Magyarországon
fenntartott azon kőolajkészletek hivatalos nyilvántartását, amelyek az ausztrál Illetékes Hatóság, a magyar Illetékes
Hatóság vagy a  2.  cikk 3. bekezdése szerinti jogalany közötti kőolaj készletezési szerződések tárgyát képezik, és
amelyekre a jelen Megállapodás vonatkozik.
3. cikk
Hatály
A jelen Megállapodás azokra a kőolajkészletezési szerződésekre vonatkozik, amelyek Magyarország részére a  jelen
Megállapodás 6. cikke szerint kerülnek bejelentésre.
4. cikk
Illetékes Hatóságok
A jelen Megállapodásból eredő feladatokat az egyes Szerződő Felek Illetékes Hatóságai látják el.
5. cikk
Kőolajkészletezési szerződések 1. Az ausztrál Illetékes Hatóság vagy valamely ausztrál jogalany jogosult a  kőolajkészletezési szerződéseket
megtárgyalni és azokat a magyarországi jogalanyokkal vagy a magyar Illetékes Hatósággal megkötni.
2. A jelen cikk alapján megkötött valamennyi kőolajkészletezési szerződés esetében a  magyar Illetékes Hatóság
jóváhagyása szükséges, amelyet a 6. cikkben szereplő eljárásnak megfelelően kell kérelmezni.
6. cikk
A megkötendő kőolajkészletezési szerződésekre vonatkozó felső korlát és a szerződések jóváhagyása
1. A szerződésbe foglalandó kőolajkészletekre vonatkozó éves maximális mennyiséggel kapcsolatban az  ausztrál
Illetékes Hatóság kéri ki a magyar Illetékes Hatóság előzetes hozzájárulását.
2. A magyar Illetékes Hatóság kőolajkészletezési szerződésekre vonatkozó jóváhagyásának kérelmezése céljából
az  ausztrál Illetékes Hatóság az  5.  cikk szerint megkötött valamennyi kőolajkészletezési szerződést bejelenti
a magyar Illetékes Hatóság felé. E bejelentést az adott kőolajkészletezési szerződések hatálybalépési időpontja előtt
legalább 4 (négy) héttel kell megtenni az alábbi információk feltüntetésével:
a) a szerződést megkötő jogalany neve és címe;
b) a szerződés tárgyát képező kőolajkészlet jellege, mennyisége és helye; és
c) a szerződés futamideje.
3. A 6. cikk 2. bekezdése szerint bejelentett kőolajkészletezési szerződés jóváhagyásáról vagy elutasításáról a magyar
Illetékes Hatóság legkésőbb 2 (kettő) héttel a  kőolajkészletezési szerződés hatálybalépési időpontja előtt értesíti
az ausztrál Illetékes Hatóságot.
4. Az ausztrál Illetékes Hatóság értesíti a  magyar Illetékes Hatóságot, ha bármilyen lényeges változás következik be
a 6. cikk 2. bekezdése szerint megadott információkban.
5. A magyar Illetékes Hatóság jogosult a kőolajkészletezési szerződésre adott jóváhagyását visszavonni, ha bármilyen
lényeges pontatlanságot észlel a  részére a  6.  cikk 2. bekezdése szerint szolgáltatott adatokban. A  jóváhagyásnak
a jelen rendelkezés szerinti visszavonása előtt a magyar Illetékes Hatóság tájékoztatja az ausztrál Illetékes Hatóságot
a  kőolajkészletezési szerződés jóváhagyásának visszavonására vonatkozó szándékáról, és ésszerű lehetőséget
biztosít a készletezési kötelezettséget viselő és a vonatkozó adatokat szolgáltató jogalanynak az észlelt pontatlanság
kijavítására. Amennyiben a  pontatlanság kijavításra kerül, a  magyar Illetékes Hatóság nem jogosult visszavonni
a kőolajkészletezési szerződésre vonatkozó jóváhagyását.
6. Az Illetékes Hatóságok a 6. cikk 2. és 3. bekezdése, illetve a 8. cikk 2. bekezdése szerinti határidőktől közös döntéssel
eltérhetnek.
7. cikk
A kőolajkészletezési szerződésből eredő jogok gyakorlása
Az ausztrál Illetékes Hatóság vagy ausztrál jogalany jogosult a  jelen Megállapodással szabályozott valamely
kőolajkészletezési szerződésből eredő jogokat gyakorolni – ideértve a  vásárlás vagy felszabadítás opcióját
az általa közvetlenül, vagy az ausztrál Illetékes Hatóság esetében a nevében Magyarországon létrehozott valamely
jogalany által fenntartott bármely vagy valamennyi kőolajkészlet tekintetében – amennyiben hatályba lépnek
Ausztrália NEP Egyezményből eredő kötelezettségei ellátási zavar megszüntetése érdekében hozandó vészhelyzeti
intézkedések tekintetében.
8. cikk
A vételi opció gyakorlására vonatkozó szándék bejelentése
1. Amennyiben a  7.  cikkben említett feltételek szerint az  ausztrál Illetékes Hatóság vagy ausztrál jogalany a  jelen
Megállapodással szabályozott valamely kőolajkészletezési szerződésből eredő vételi opció vagy egyéb szerződéses
jogok gyakorlása mellett dönt, úgy az ausztrál Illetékes Hatóság e döntést bejelenti a magyar Illetékes Hatóság felé.
2. E bejelentést a vételi opció vagy az egyéb szerződéses jogok tervezett gyakorlása előtt legalább 2 (kettő) héttel kell
megtenni.
9. cikk
A kőolajkészletek akadálytalan elszállítása
Magyarország Kormánya semmilyen akadályt nem állít a  jelen Megállapodással szabályozott kőolajkészletezési
szerződések alapján fenntartott kőolajkészletek Magyarország területéről történő elszállítása, valamint
az  ilyen kőolajkészleteknek az  ausztrál Illetékes Hatóság vagy ausztrál jogalany részére történő átadása elé,
a kőolajkészletezési szerződések bármelyikének rendelkezéseivel összhangban.
10. cikk
Egyeztetés
A Szerződő Felek Illetékes Hatóságai a lehetséges legrövidebb időn belül egyeztetnek egymással:
(a) ha valamelyik Szerződő Fél olyan ellátási vészhelyzet előtt áll, amely hatással van vagy lehet a  jelen
Megállapodással szabályozott kőolajkészletezési szerződésekre;
(b) ha olyan körülmény merül fel, amely figyelembe vehető Ausztrália – a  jelen Megállapodással szabályozott
kőolajkészletezési szerződések szerinti – vételi opciójának vagy egyéb szerződéses jogainak gyakorlásánál;
(c) ha valamelyik Szerződő Fél egyeztetést kér a Megállapodás értelmezésével vagy alkalmazásával kapcsolatos
bármely nehézség megoldására; vagy
(d) ha valamelyik Szerződő Fél módosítani kívánja a jelen Megállapodást.
11. cikk
Hatálybalépés, módosítás és felmondás 1. E Megállapodás a  30. (harmincadik) napon lép hatályba azon dátumot követően, amikor megtörténik
a kézhezvétele annak az utolsó írásos értesítésnek, amelyben a Szerződő Felek – diplomáciai csatornákon keresztül –
értesítik egymást arról, hogy befejeződtek a hatálybalépéshez szükséges belső jogi eljárásaik.
2. E Megállapodás módosítását a  Szerződő Felek írásban végezhetik. A  módosítások a  jelen cikk 1. bekezdésben
foglaltak szerint lépnek hatályba.
3. E Megállapodást bármelyik Szerződő Fél 12 (tizenkét) hónapos előzetes írásos értesítéssel mondhatja fel.
 4. E  Megállapodás sem részben, sem egészben nem hivatkozható vagy értelmezhető úgy, mint amely bármilyen
módon érvényteleníti, módosítja vagy befolyásolja Magyarországnak az  Európai Unióról szóló szerződésből és
az Európai Unió elsődleges és másodlagos jogából fakadó kötelezettségeit.
A fentiekben foglaltak jelentik a Szerződő Felek közötti megállapodást.
A fentiek hiteléül a Szerződő Felek alulírott képviselői kormányaik megfelelő felhatalmazásának birtokában aláírták
a jelen Megállapodást.
Készült Canberrában, 2018. október 30. napján két eredeti példányban angol és magyar nyelven; mindkét nyelvi
változat egyaránt hiteles. Bármilyen értelmezési különbség esetén az angol szöveg tekintendő irányadónak.
4. § (1) Ez a törvény – a (2) bekezdésben meghatározott kivétellel – a kihirdetését követő napon lép hatályba.
 (2) A 2. § és a 3. § a Megállapodás 11. cikk (1) bekezdésében meghatározott időpontban lép hatályba.
 (3) A  Megállapodás, illetve a  2.  § és a  3.  § hatálybalépésének naptári napját a  külpolitikáért felelős miniszter annak
ismertté válását követően a Magyar Közlönyben haladéktalanul közzétett közleményével állapítja meg.
5. § Az e törvény végrehajtásához szükséges intézkedésekről az energiapolitikáért felelős miniszter gondoskodik.
Áder János s. k., Kövér László s. k.,
 köztársasági elnök az Országgyűlés elnöke


text:
53/2013. (HK 4.) MH BHD intézkedése a Magyar Honvédség vitéz Szurmay Sándor Budapest Helyőrség Dandár csapatkarjelzésének, csapatjelvényének és csapatérméjének rendszeresítéséről.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény (Hvt.) 52. § (1) bekezdésében, illetve a csapatkarjelzések, csapatjelvények, csapatérmék tartalmi és formai követelményeiről, valamint az
elbírálás és engedélyezés rendjéről szóló 120/2005.
(HK 2/2006.) HM utasításban kapott felhatalmazás alapján – figyelemmel a Magyar Honvédség Öltözködési Szabályzatának kiadásáról szóló 9/2005. (III. 30.) HM rendelet rendelkezéseire – az MH vitéz Szurmay Sándor Budapest Helyőrség Dandár csapatkarjelzésének, csapatjelvényének és csapatérméjének rendszeresítéséről az alábbi
intézkedést adom ki: 1. Az intézkedés hatálya a Magyar Honvédség vitéz
Szurmay Sándor Budapest Helyőrség Dandár (a továbbiakban: MH BHD) személyi állományára terjed ki.
2. A csapatkarjelzések, csapatjelvények, csapatérmék
tartalmi és formai követelményeiről, valamint az elbírálás
és engedélyezés rendjéről szóló 120/2005. (HK 2/2006.)
HM utasítás (a továbbiakban: Utasítás) előírásai szerint elkészített, elbírált és jóváhagyásra felterjesztett tervezet
alapján az MH BHD csapatkarjelzését, csapatjelvényét és
csapatérméjét rendszeresítem. A csapatkarjelzés és csapatjelvény viseletét az MH BHD hivatásos és szerződéses katona állománya részére engedélyezem.
3. Az MH BHD – parancsnoka által rendszeresített –
csapatkarjelzésének, csapatjelvényének, valamint csapatérméjének szöveges leírását, eredeti, valamint kétszeres
méretű színes grafikáját ezen intézkedés mellékletei tartalmazzák.
4. Az Utasítás 6. § (1) bekezdése szerint a karjelzésekkel és csapatjelvényekkel kapcsolatos műszaki dokumentáció kidolgozásáért a HM Fegyverzet és Hadbiztosi Hivatal, a jóváhagyott karjelzés rendszeresítéséből adódó költségvetés tervezéséről, beszerzéséről, gyártásáról és az MH
BHD személyi állományának csapatkarjelzéssel és csapatjelvénnyel történő ellátásáról az MH Összhaderőnemi Parancsnokság gondoskodik.
5. Az Utasítás 6. § (2) bekezdése szerint a jóváhagyott
csapatérme rendszeresítéséből adódó költségvetés tervezéséről, beszerzéséről, gyártásáról valamint az ellátás és
adományozás végrehajtásáról az MH BHD parancsnoka
gondoskodik.
6. Jelen intézkedés a közzététele napján lép hatályba.
Kun Szabó István dandártábornok s. k.,
parancsnok


text:
1295/2013. (V. 30.) Korm. határozata a Liszt Ferenc Zeneművészeti Egyetem előtti tér felújításához a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány
 1. az államháztartásról szóló 2011.  évi CXCV.  törvény (a  továbbiakban: Áht.) 33.  § (1)  bekezdésében biztosított
jogkörében eljárva elrendeli a  Liszt Ferenc Zeneművészeti Egyetem előtti tér felújításához kapcsolódóan
a Magyarország 2013. évi központi költségvetéséről szóló 2012. évi CCIV. törvény (a továbbiakban: Kvtv.) 1. melléklet
IX. Helyi önkormányzatok támogatásai fejezetben a 7. Liszt Ferenc Zeneművészeti Egyetem előtti tér felújítása cím
létrehozását;
Felelős: nemzetgazdasági miniszter
belügyminiszter Határidő: azonnal
 2. az Áht. 21.  § (6)  bekezdése alapján a  Liszt Ferenc Zeneművészeti Egyetem előtti tér felújításához 300,0 millió
forint 1.  melléklet szerinti egyszeri átcsoportosítását rendeli el a  Kvtv. 1.  melléklet XI. Miniszterelnökség fejezet,
7.  Rendkívüli kormányzati intézkedések cím terhére, a  Kvtv. 1.  melléklet IX. Helyi önkormányzatok támogatásai
fejezet, 7. Liszt Ferenc Zeneművészeti Egyetem előtti tér felújítása cím javára;
Felelős: nemzetgazdasági miniszter
belügyminiszter Határidő: azonnal
 3. felhívja a  belügyminisztert, hogy a  2.  pont szerinti támogatást – utólagos, legkésőbb 2014. június 30-áig történő
elszámolási kötelezettséggel – soron kívül folyósítsa a  Budapest Főváros VI. kerület Terézváros Önkormányzata
számára.
Felelős: belügyminiszter
Határidő: azonnal Orbán Viktor s. k.,
 miniszterelnök


text:
65/2009. (VII. 31.) HM utasítása a Honvédelmi Minisztérium fejezet 2010–2013. költségvetési tervének összeállításához szükséges adatszolgáltatás rendjéről.
A honvédelemről és a Magyar Honvédségről szóló 2004. évi CV. törvény 97. §-a (1) bekezdésének k) pontja alapján
– figyelemmel az államháztartásról szóló 1992. évi XXXVIII. törvény (a továbbiakban: Áht.) 51. §-ának (1) bekezdésére, valamint a Pénzügyminisztérium (a továbbiakban: PM) „Tervezési Körirat”-ában foglaltakra – a következő utasítást adom ki:
Általános rendelkezések 1. § (1) Az utasítás hatálya a Honvédelmi Minisztériumra (a továbbiakban: HM), a honvédelmi miniszter alárendeltségébe, közvetlen irányítása, fenntartói irányítása és közvetlen felügyelete alá tartozó szervezetekre, a Magyar Honvédség
(a továbbiakban: MH) költségvetési címeihez és alcímeihez tartozó intézmények tekintetében az MH Összhaderőnemi
Parancsnokságra (a továbbiakban: MH ÖHP) és a MH Dr. Radó György Honvéd Egészségügyi Központra (a továbbiakban: MH HEK) terjed ki.
(2) A költségvetési előirányzatok tervezése kiterjed a személyi juttatások, a munkaadókat terhelő járulékok, a dologi
kiadások, az egyéb működési célú támogatások, kiadások, az intézményi beruházási kiadások, felújítások, egyéb intézményi felhalmozási kiadások, kölcsönök kiemelt kiadási előirányzatokra, a fejezeti kezelésű előirányzatok költségvetési
címen belül meghatározott kiemelt kiadási előirányzatokra, a költségvetési támogatás, intézményi működési, az Országos Egészségbiztosítási Pénztártól (a továbbiakban: OEP) átvett támogatásértékű, a felhalmozási bevételi kiemelt előirányzatokra, valamint a létszám-előirányzatokra.
A költségvetési előirányzatok tervezésének általános szabályai 2. §
(1) A fejezet kiadásait költségvetési támogatással és költségvetési bevételekkel biztosítottan fő feladatokra és programokra lebontottan, költségvetési cím/alcím, intézmény, valamint a HM Költségvetési Gazdálkodási Információs Rendszerben (a továbbiakban: HM KGIR) rendelkezésre álló aktuális KGIR címrendkód szerint, kiemelt előirányzatonként a
2010., 2011., 2012., 2013. évekre kell évenkénti bontásban megtervezni az 1., 2., 3. számú – az MH ÖHP, a HM Fejlesztési és Logisztikai Ügynökség (a továbbiakban: HM FLÜ) és a HM Infrastrukturális Ügynökség (a továbbiakban: HM
IÜ) központi költségvetései esetében az 1. sz. melléklet kiegészítéseként a 4. számú – mellékletek szerint. A nemzetközi
feladatok kiadásai megtervezésénél a 15. §-ban foglaltak szerint kell eljárni. A javaslatokat címrendkódonként külön
szöveges indoklással kiegészítve kell összeállítani. A kiadási előirányzatok szervezet és címrendkódonkénti terveit külön a támogatási előirányzatok és külön költségvetési bevételi előirányzatok szerint kell szétválasztva megtervezni.
(2) Az alap-, kiegészítő, kisegítő és vállalkozási tevékenységből származó bevételeket és kiadásokat külön-külön elkülönítetten meg kell tervezni a következők szerint:
a) a 6. § (2) bekezdésének b) pontja alapján kiadott keretszámoknak megfelelően, illetve azon felül az alaptevékenységből származó intézményi saját bevételeket, így különösen a HM IÜ ingatlanbérlet, lakás- és garázsbérleti díjbevételeit, a képzési támogatás visszatérítéséről szóló 6/2002. (I. 25.) HM rendeletben szabályozott ösztöndíj- és képzési költségtérítéseket, az ingó tárgyi eszközök és készletek (inkurrencia) értékesítési bevételeit, a kártérítési bevételeket, a külföldi feladat-végrehajtással kapcsolatos anyag- és eszközszállítások áfa-visszatérüléseit, a nemzetközi feladatok és a
nemzetközi térítések bevételeit, az igazgatási szolgáltatási díjbevételeket, ide értve a gépjármű-vezetői jogosítvány érvényesítésével kapcsolatos egészségügyi vizsgálat és igazolás kiadásából befolyó bevételeket, a szolgáltatási díjbevételeket, ide értve a Zrínyi Miklós Nemzetvédelmi Egyeztem (a továbbiakban: ZMNE) költségtérítéses képzéséből, a továbbszámlázott, közvetített szolgáltatásokból befolyt bevételeket, továbbá a HM Állami Egészségügyi Központ (a továbbiakban: HM ÁEK) által nyújtott egészségügyi ellátásért fizetett térítési díjakat és az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet szerint
más egészségügyi szolgáltató részére végzett szolgáltatások bevételeit is, a munkahelyi étkeztetés térítési díjbevételeit, a
Honvédelmi Minisztérium rendelkezése alatt lévő lakások és helyiségek bérletéről, elidegenítéséről, valamint lakhatás
támogatásáról szóló 6/1994. (IV. 30.) HM rendelet 149. §-ában meghatározott bevételeket, a külföldi fegyveres erők és
nemzetközi szervezetek részére Magyarországon szerződés, vagy egyéb megállapodás alapján nyújtott szolgáltatások,
illetve külföldön végrehajtott kenő- és hajtóanyag értékesítések bevételeit, kiadásait;
b) a honvédelmi szervek működésének az államháztartás működésétől eltérő szabályiról szóló 226/2004. (VII. 27.)
Korm. rendelet módosításáról szóló 120/2009. (VI. 9.) Korm rendelet 4. §-ában foglaltak alapján, a kiadott kereteken felül a kiegészítő, kisegítő és vállalkozási tevékenységekből származó bevételeket és kiadásokat. A kiadások, így különösen a tevékenység végzéséhez kapcsolódó költségek visszapótlásához szükséges kiadások, továbbá a személyi kiadások
és azok járulékai a honvédelmi szervek kiegészítő és kisegítő tevékenységéből származó bevételek felhasználásáról és
elszámolásáról, valamint a vállalkozási tevékenységgel kapcsolatos egyes kérdésekről szóló 99/2007. (HK 18.) HM utasítás 5. §-ának a)–b) pontjaiban meghatározottak figyelembevételével tervezhetőek;
c) az a)–b) pontok szerinti azon bevételeket (és kapcsolódó kiadásokat), melyeket a 6. § (2) bekezdése alapján kiadott
keretszámok nem tartalmazzák, a 2008. évi számszaki beszámoló teljesítési adatai figyelembevételével kell megtervezni.
(3) A kiegészítő, kisegítő és vállalkozási tevékenységek bevételeinek kiadásra történő felhasználása az önköltség-számítási szabályozók összeállítását követően valósulhat meg. A kiegészítő, kisegítő és vállalkozási tevékenységek kiadásai kizárólag bevételből finanszírozhatóak, még átmenetileg sem biztosítható fedezetükre költségvetési támogatás. Vállalkozási tevékenységhez kapcsolódó kiadás-bevétel csak azon szervezeteknél tervezhető, ahol az alapító okiratban rögzítve van.
(4) Új feladat esetében – amennyiben azt a tervező szervezet igénye alapján olyan címrendkódon is elkülöníteni szükséges, mely a HM KGIR-ben még nem szerepel – a költségvetési javaslatot az 1., 2., 4. számú mellékletek felhasználásával és az új címrendkód iránti igény egyidejű felterjesztésével kell összeállítani.
(5) A költségvetési javaslatokat a kiadási előirányzatokat tekintve 2010., 2011., 2012., 2013. évi árszínvonalon kell
összeállítani.
(6) A kiadások tervezése során az előirányzatokat az ellátási-utaltsági rend, valamint a szervezeti és feladatváltozások
figyelembevételével kell megállapítani. A szervezési intézkedésekben érintett szervezetek előirányzatai tervezését a
szervezés végrehajtásáért felelős intézmény végzi.
3. § (1) Az előirányzatok tervezése során elsődleges szempontként kell figyelembe venni a következőket:
a) Az egyes adótörvények módosításáról szóló 2007. évi CXXVI. törvény alapján különösen a személyi jövedelem
adóról szóló 1995. évi CXVII. törvény, a társadalombiztosítás ellátásaira és a magánnyugdíjra jogosultakról, valamint e
szolgáltatások fedezetéről szóló 1997. évi LXXX. törvény, az egészségügyi hozzájárulásról szóló 1998. évi LXVI. törvény, továbbá az általános forgalmi adóról szóló 2007. évi CXXVII. törvény, az állami vagyonról szóló 2007. évi CVI.
törvény, illetve a fentieket módosító, a közteherviselés rendszerének átalakítását célzó törvénymódosításokról szóló
2009. évi LXXVII. törvény előírásait, a közhasznú társaság mint jogi személy forma megszüntetésével kapcsolatban a
gazdasági társaságokról szóló 2006. évi IV. törvény XIV. fejezetének, valamint a költségvetési szervek jogállásáról és
gazdálkodásáról szóló 2008. évi CV. törvény előírásait,
b) a Miniszterelnöki Hivatalban, a minisztériumokban, az igazgatási és az igazgatás jellegű tevékenységet ellátó
központi költségvetési szerveknél foglalkoztatottak létszámáról szóló 2057/2008. (V. 14.) Korm. határozat, illetve a
2011-es EU-elnökségi feladatok ellátásával összefüggő egyes kérdésekről szóló 2155/2008. (XI. 5.) Korm. határozat
előírásait,
c) a Magyar Honvédség fejlesztésének egyes elveiről, feladatairól szóló 2204/2006. (XI. 27.) Korm. határozat előírásait,
d) a nem lakossági közüzemi fogyasztók részére szolgáltatott energiák (gáz, távhő, villamos energia) árszabályozásairól szóló GKM rendeletekben megállapított hatósági díjtételeket,
e) a tervezési folyamatokban érvényesíteni kell a védelmiképesség-fejlesztési feladatok programozott tervezéséről és
végrehajtásáról szóló 113/2007. (HK 20.) HM utasításban foglaltakat.
(2) Az (1) bekezdés e) pontja szerinti esetben a hosszú távú, nemzetközi két- és többoldalú kötelezettségvállalásokat,
támogatási megállapodásokat a rendelkezésre álló költségvetési források figyelembevételével kell tervezni, a kötelezettség teljes összegével – évenkénti bontásban – kell a tervjavaslatokba beépíteni.
4. § (1) A közbeszerzésekről szóló 2003. évi CXXIX. törvény hatálya alá tartozó beszerzések tekintetében tervezni csak a
tervidőszakban pénzforgalmilag is teljesíthető kiadásokat lehet.
(2) A nemzetközi feladatok ellátását biztosító logisztikai és infrastrukturális kiadásokat a nemzetközi költségvetések
részeként, elkülönítve kell megtervezni.
(3) A társadalmi szervezeteknek nyújtott költségvetési támogatásokról szóló 45/2004. (HK 11.) HM utasításban foglaltakra figyelemmel a tervidőszakot érintően a támogatási előirányzatok a felhasználás céljainak átláthatósága érdekében kizárólag a fejezeti kezelésű előirányzatok között kerülhetnek megtervezésre. A terveket a támogatásra kerülő szervezet(ek) és a támogatási cél(ok) megjelölésével kell összeállítani.
5. § A tervjavaslat összeállítása során 2010–2013-ra vonatkozó Elsődleges forrás allokációban meghatározott feladatokat
kell figyelembe venni.
6. § (1) A HM Védelmi Tervezési Főosztály (a továbbiakban: HM VTF) 2009. július 27-ig megküldi 2010-re vonatkozóan
a költségvetési lehetőségekkel teljes összhangban – a fejezeti egyensúlyi tartalékkal csökkentett (a továbbiakban: FET)
– összeállított (kiegyensúlyozott) erőforrás és költségtervet a HM Közgazdasági és Pénzügyi Ügynökségnek (a továbbiakban: HM KPÜ), illetve kivonatolt formában tervezési keretszámként az utasítás hatálya alá tartozó szervezeteknek.
A 2010. évi részletes tervezést követően kerül sor a 2011–2013. évi keretszámok – FET-tel csökkentett – felülvizsgálatára és újbóli kialakítására.
(2) A tervezési keretszámok meghatározása során
a) az intézményi működési (csapat) és a központi, a nemzetközi (csapat) és a központi, valamint az egyes tárcaszintű
feladatok keretei különválasztva kerülnek kiadásra,
b) a kiadási keretek forrása kiadásonként különválasztva kerül kiadásra támogatási és költségvetési bevételi forráson
ként,
c) a központi kiadások tervezésének felsőszintű koordinálása érdekében a keretek a jelen utasításban megnevezett
szervezetek részére kerülnek kiadásra,
d) a tervezési keretek, kivéve a 2. § (3) bekezdésében foglaltakat, a tervezést végző szervezetek hatáskörében nem lép
hetőek túl,
e) a FET-be bevont feladatok a HM VTF és a HM KPÜ által központilag kerülnek bemutatásra.
(3) Kiemelten felül kell vizsgálni, hogy a kötelezettségvállalások, támogatási megállapodások, üzleti tervek összhangban legyenek a rendelkezésre álló előirányzatokkal.
(4) A tervezésnél használandó technikai árfolyam az euró esetében a 2010–2013. évekre vonatkozóan 280,7 Ft, a dollár esetében 198,6 Ft.
(5) A HM KPÜ a fejezet költségvetési tervjavaslatának összeállítása során érvényesítse a PM által kiadott „Tervezési
Körirat”-ban foglalt előírásokat.
Létszám-előirányzatok, valamint a személyi juttatások és munkaadókat terhelő járulékok tervezése
7. § (1) A személyi juttatások és a munkaadókat terhelő járulékok tervezését a HM KPÜ – HM VTF – HM Tervezési és
Koordinációs Főosztály (a továbbiakban: HM TKF) – HM Haderőtervezési Főosztály (a továbbiakban: HM HTF) közös
előterjesztésében a 2010. évre vonatkozóan jóváhagyott állománykategóriánkénti létszám alapján kell végrehajtani.
(2) A 2011. évi költségvetési létszám megegyezik a 7. § (1) bekezdése alapján a közös előterjesztésben 2010. évre vonatkozóan jóváhagyott állománykategóriánkénti létszámmal. A 2012–2013. évek során viszont fokozatos feltöltéssel
kell számolni és az így meghatározott évenkénti költségvetési létszámok a Magyar Honvédség 2009–2018. közötti időszakára vonatkozó 10 éves stratégiai tervével megegyezők.
(3) A külső személyi juttatásokat a lehető legminimálisabb mértékre kell csökkenteni. E cél eléréséhez felül kell vizsgálni különösen a megbízási szerződéseket, az előirányzat mértéke nem haladhatja meg a 2009. évben tervezett összeget.
8. § (1) A HM fejezet központi és intézményi gazdálkodásának rendjéről szóló 102/2007. (HK 18.) HM utasítás (a továbbiakban: gazdálkodási utasítás) 33. §-ának (2)–(3) bekezdése alapján a HM KPÜ központilag tervezi a személyi állomány illetményeinek, illetményen kívüli pénzbeni járandóságainak és ezek járulékos költségeinek költségvetési előirányzatait.
(2) A lakáskiürítési és cseretérítések, egyszeri pénzbeni megváltások, illetve a részleges lakásfelújítási átalány és lakás-karbantartási költségtérítés várható mértékéről a HM IÜ szolgáltat adatot a HM KPÜ részére.
Fejezeti kezelésű előirányzatok tervezése 9. § (1) A fejezeti kezelésű előirányzatok tervezését a HM KPÜ a gazdálkodási utasítás 33. §-a (3) bekezdésének e) pontja
alapján koordinálja.
(2) A HM Állami Egészségügyi Központ Beruházás, a Központilag kezelt lakástámogatási előirányzatok (lakástámogatás, lakásépítés) és a katonai védelmi beruházások jogcímcsoportok tervezését a HM IÜ végzi.
(3) A lakástámogatás-előirányzat tervezéséhez a HM IÜ a HM Védelemgazdasági Főosztályon (a továbbiakban: HM
VGF) keresztül nyújt adatszolgáltatást.
(4) A Társadalmi szervek támogatása jogcímcsoporton belül a
a) Kulturális egyesületek támogatása
b) Sportegyesületek támogatása
c) Kommunikációs feladatok
d) Magyar Hadtudományi Társaság támogatása
e) feladatok elkülönített tervezését, valamint az
f) Érdekképviseleti szervek támogatása
g) Ernyőszervezetek támogatása
h) feladatokon belül a támogatás tervezését szervezetenkénti bontásban (HOSZ, HODOSZ, BEOSZ, CSÉSZ,
HTBKSZE, HTBKOSZ, HNYKOSZ, MATASZ, MEASZ, MHKHSZ)
i) Honvéd Együttes Művészeti NKft. támogatása
j) Budapesti Honvéd Sportegyesület támogatása
k) Honvéd Sportegyesületek Országos Szövetsége támogatása
l) Hadirokkantak, Hadiözvegyek és Hadiárvák Országos Nemzeti Szövetsége támogatása
m) Magyar Futball Akadémia Alapítvány, valamint a
n) Honvéd Kulturális Egyesület támogatása
jogcímek tervezését a HM Kommunikációs és Toborzó Főosztály (a továbbiakban: HM KTF) hajtja végre.
(5) A nonprofit gazdasági társaságok által ellátott állami feladatok finanszírozását a HM VGF – az irányításért és a
szakmai felügyeletért felelős szervezetek együttműködésével, a Hotel Hadik, az Istenhegyi úti Vendégház és a 4. sz. Kiképzési, Oktatási és Regeneráló Központ (a továbbiakban: KORK) Göd működési kiadásai tekintetében az HM FLÜ-vel
is egyeztetve – a tervezési időszakra a nonprofit gazdasági társaság által ellátott feladatok vonatkozásában teljeskörűen
tervezi. A kiadásokat társaságonként és feladatonként elkülönítetten, illetőleg a tervezés megalapozottságát biztosító
normák és normatívák, naturális mutatók és az ellátásra jogosultak létszámadatai egyidejű bemutatásával kell számvetni,
figyelemmel a gazdasági társaságokról szóló 2006. évi IV. törvény 365. § (3) bekezdésében foglaltakra, mely szerint a
közhasznú társaság 2009. június 30-ig köteles volt nonprofit gazdasági társasággá alakulni.
(6) A bizottsági képviseletet ellátó szervezetekkel együttműködésben az Egyéb uniós befizetések, a Hozzájárulás a
NATO költségvetéséhez megnevezésű fejezeti kezelésű előirányzatok tervezését, valamint a Válságkezelő és békemű
veletek keretében felajánlott alegységek (NRF és Battle Group) külföldi alkalmazásához kapcsolódó, felülről nyitott
előirányzatainak a tervezését a HM KPÜ végzi.
(7) A Hozzájárulás a hivatásos katonák kedvezményes nyugellátásának kiadásaihoz és a Fejezeti kezelésű előirányzatokkal összefüggésben felmerült, a Magyar Államkincstár által nyújtott szolgáltatások díjai jogcímcsoportok költségvetési tervjavaslatait a HM KPÜ állítja össze.
(8) A Hozzájárulás a NATO Biztonsági Beruházási Programjához (a továbbiakban: NSIP), valamint a Hozzájárulás a
Kutatási és Technológiai Innovációs Alap támogatásához jogcímcsoportok tervezését a HM FLÜ végzi.
(9) Az MH Szociálpolitikai Közalapítvány által ellátott feladatok támogatása jogcímcsoport költségvetési tervjavaslatát a HM Személyzeti Főosztály (a továbbiakban: HM SZF) tervezi.
(10) A fejezeti kezelésű előirányzatok közül a központi beruházások tervezését a 3. számú mellékletben foglaltak szerint kell végrehajtani.
(11) A Társadalmi szervek támogatása jogcímcsoport tekintetében a kiadásokat a támogatásra tervezett szervezetek és
a támogatás céljának meghatározásával kell tervezni, figyelemmel az 5. §-ban foglaltakra, ezen belül az érdekképviseletek támogatásának a tervét a Honvédségi Érdekegyeztetési Fórummal egyeztetve kell összeállítani.
Pénzügyi jellegű dologi és egyéb központi kiadások tervezése
10. § (1) A pénzügyi jellegű dologi kiadásokat, beleértve a Magyar Államkincstár részére fizetendő számlavezetési díjat és
az egyéb működési célú kiadásokat, pénzeszközátadásokat (segélyek), valamint a hosszú lejáratú munkáltatói kölcsönök
(ideértve a családalapítási támogatást és a devizaellátmány-előleget is) előirányzatait – a lakástámogatás fejezeti kezelésű előirányzatok, továbbá a személyi juttatások és a munkaadókat terhelő járulékokat érintők kivételével – a 2009. évi intézményi költségvetési javaslatok elkészítésének és jóváhagyásának rendjéről szóló 8/2009. (HK 3.) HM utasítás 2. számú mellékletében meghatározott előirányzatok körére kiterjedően, a Sajátosan Gazdálkodó Szervezetek kivételével a
HM KPÜ központilag tervezi meg.
(2) A családalapítási támogatási keretek központosított, 1/2 HM Hivatalai alcímen történő tervezéséhez a Sajátosan
Gazdálkodó Szervezetek adatot szolgáltatnak a HM KPÜ-nek. A családalapítási támogatás központosított, egy alcímen
történő tervezése és felhasználása nem érinti a kijelölt keretgazdák keretek feletti rendelkezési jogosultságát, azokra a továbbiakban is a vonatkozó jogszabályokban foglaltak az irányadók.
(3) A HM KGIR és egyes alrendszerei üzemeltetési és fejlesztési kiadásait – kiemelt tekintettel a verzióváltás költségeire, figyelembe véve a tárca hosszú távú informatikai stratégiáját – a HM KPÜ, a rendszergazdákkal együttműködve,
adatszolgáltatásaikra alapozottan központilag tervezi.
(4) A központilag kifizetésre és elszámolásra kerülő kiadásokat (biztosítási díjak, a katonai toborzási feladatokkal
kapcsolatos utazások átalánydíjai, a szerződéses legénységi állomány alapkiképzés időtartamában történő hétvégi hazautazásainak átalánydíjai, korengedményes nyugdíj kiadásai, munkáltatót terhelő adók és járulékok, rehabilitációs hozzájárulás-kiadás és a kártérítési kiadások) a HM KPÜ központilag tervezi.
(5) A média (PR) tevékenységek kiadásait a HM KTF tervezi azzal, hogy a nonprofit gazdasági társaságok bevonásával végrehajtásra tervezett feladatok előirányzatait a HM VGF-fel egyeztetetten, az 5. § (1) bekezdés szerint, míg az
egyéb kiadásokat a HM Igazgatása alcímen belül kell tervezni.
(6) Az esélyegyenlőség megteremtésével, a nemzeti és etnikai kisebbségi ügyekkel kapcsolatos ágazati feladatok költségvetési kiadásait a HM KTF tervezi.
(7) A „Katasztrófavédelmi feladatok kiadásai” tervezését a honvédelmi ágazat katasztrófák elleni védekezésének irányításáról és feladatairól szóló 23/2005. (VI. 16.) HM rendelet szerint a HM TKF – az érintett szervek közreműködésével – tervezi, az előirányzatok felhasználása helyének költségvetési cím/alcím szerinti részletezése és a megvásárlásra
tervezett eszközök, szolgáltatások részletes megtervezése mellett.
(8) A kutatási és fejlesztési (K+F) kiadásokra vonatkozó adatszolgáltatást a HM FLÜ állítja össze. Az adatszolgáltatást az 1. számú melléklet szerinti részletezés mellett – a HM HTF-fel egyeztetetten – a fejlesztési témák részletes bemutatásával kiegészítve kell felterjeszteni.
(9) Az európai fegyverkorlátozási, leszerelési, valamint a nemzetközi biztonságpolitikai szerződések, megállapodások és egyéb dokumentumok végrehajtását tervező és koordináló tárcaközi bizottságról szóló 2036/1997. (II. 12.) Korm.
határozat alapján létrehozott európai fegyverkorlátozási, -leszerelési, valamint a nemzetközi biztonságpolitikai szerződések és egyéb dokumentumok végrehajtását tervező és koordináló tárcaközi bizottság működésének kiadásait – a szakterületek végrehajtásáért felelős szervezetek javaslatai alapján, a keretgazda az MH Műveleti Központ (a továbbiakban:
MH MK) koordinálásában – a HM FLÜ tervezi.
(10) A fizikai biztonság és elektronikus információvédelem előirányzat-igényeit cím, alcím, szervezet és kiemelt előirányzat részletezésben a HM Informatikai és Információvédelmi Főosztály (a továbbiakban: HM IIF), a HM IÜ bevonásával tervezi.
(11) Kiemelten kell megvizsgálni az informatikai fejlesztésekre és működtetésre vonatkozó szerződéseket és kedvezőbb feltételek elérése céljából azokat újra kell tárgyalni, illetve új közbeszerzési eljárást kell indítani. A HM IIF az érintett honvédelmi szervezetek bevonásával a 9. számú mellékletnek megfelelően adatszolgáltatást állít össze.
(12) A tervezés során kiemelten kell kezelni az igazgatást és az azt támogató ún. háttérintézmények költségvetésének,
illetve – a nem költségvetési szervként működő szervezeteknél – a költségvetési támogatás nagyságának megtervezését.
Törekedni kell a takarékos, költséghatékony működésre, meg kell szüntetni az e szervezeteknél fennálló esetleges ellátottsági előnyt. A háttérintézményekkel kapcsolatban HM VGF-nek adatszolgáltatást kell összeállítania a 7/a. sz., a HM
KPÜ-nek a 7/b. sz. mellékletnek megfelelően, figyelemmel a 8. sz. melléklet szerinti kitöltési útmutatóra.
(13) Az (1)–(12) bekezdésben meghatározott kiadásokat – az esetlegesen felmerülő személyi juttatások és a munkaadókat terhelő járulékok kiemelt előirányzatok bemutatása mellett – az 1., 4. számú mellékletekben meghatározottak
alapján kell tervezni úgy, hogy azok külön részletes számszaki és szöveges indoklással is alátámasztottak legyenek.
(14) A miniszteri, vezérkarfőnöki tartalékokat az egyes intézményi (al)címeken, kiemelt előirányzatokon a HM KPÜ
központilag tervezi.
(15) A HM KPÜ összeállítja a Magyarország nemzetközi fejlesztési együttműködési tevékenységének (NEFE) statisztikai nyilvántartásához szükséges adatszolgáltatást és 2009. július 27-ig megküldi a Külügyminisztérium Nemzetközi Fejlesztési Együttműködési Főosztályának.
Logisztikai jellegű dologi, egyéb működési célú kiadások, pénzeszközátadások,
intézményi beruházási kiadások, felújítások és egyéb intézményi felhalmozási kiadások
11. § (1) A tervezett kiadási előirányzatokat az 1., 4. számú mellékletek szerint kell összeállítani.
(2) A központi ellátás körében biztosításra kerülő anyagok, eszközök és szolgáltatások kiadási előirányzatai csak az
ellátást végző szervezetnél tervezhetőek.
(3) Az utasítás hatálya alá tartozó szervezeteknek az intézményi beruházási kiadások kiemelt előirányzatra tervezett
összeget teljeskörűen és részletesen, a 4. számú melléklet felhasználásával (feladat, beszerzésre tervezett alkatrész, eszköz stb. mennyiségeinek és értékeinek megjelölésével) külön is be kell mutatniuk.
(4) A nemzetközi béketámogató és válságkezelési feladatok, valamint az AN–26-os repülőgép igénybevételével kapcsolatos logisztikai kiadások tekintetében a HM FLÜ, az MH ÖHP és az MH HEK a 15. §-ában leírtak szerint jár el.
12. § (1) Az MH ÖHP-nak a gazdálkodási jogkörébe és a koordinációs hatáskörébe (2/1 HVK közvetlen szervezetei) tartozó összes előirányzatokra vonatkozó adatszolgáltatást a szakterületek (főnökségek) javaslatai alapján, költségvetési alcímenként összesítve, az MH katonai szervezeteire, az 1. sz. mellékleten túlmenően szakterületenként, azon belül kiemelt eszközönkénti, főbb és egyéb feladatonkénti bontásban, a 4. számú melléklet alkalmazásával is bemutatva kell
összeállítania, egyidejűleg a vonatkozó címrendkódokon megtervezve a központi ellátás érdekében beszerzésre kerülő
eszközök és szolgáltatások előirányzatait is. Ezen felül tervezi (számításba veszi) a meghatározott szakterületeken ellátásra utalt szervezetek kiadásait is.
(2) A haderő-fejlesztési célok és kötelezettségek megvalósítása érdekében tervezett kiadásokat a HM FLÜ címrendkódonként, feladatonként és kiemelt előirányzatonként is köteles megtervezni.
(3) A hazai (nemzeti) fejlesztési programokat – programonként részletesen bemutatva az előirányzat-szükségletet – a
HM FLÜ tervezi az 1. és a 4. sz. melléklet alkalmazásával.
(4) A HM FLÜ – együttműködve az MH ÖHP-val és a HM IÜ-vel cím/alcím, CRK és kiemelt előirányzatonkénti bontásban tervezi a JAS–39 GRIPEN bérleti szerződéssel kapcsolatos valamennyi kiadást (bérleti díj, járulékos költségek,
áfa, fegyverzetbeszerzés, infrastrukturális kiadások, üzemeltetés stb.).
13. § A központosított ellátás rendszerében nem biztosított működési és felhalmozási kiadások tervezését az intézmények
önállóan végzik.
Infrastrukturális jellegű központi dologi, egyéb működési célú kiadások, pénzeszköz-átadások,
intézményi beruházási kiadások, felújítások és egyéb intézményi felhalmozási kiadások
14. § (1) Az infrastrukturális kiadások és bevételek megtervezését az állami vagyonról szóló 2007. évi CVI. törvény előírásainak figyelembevételével kell végrehajtani, különös tekintettel az ingatlanokhoz kapcsolódó felújításokra.
(2) A HM IÜ központilag, az 1., 4. sz. melléklet szerint címrendkódonként elkülönítve tervezi
a) a laktanya-rekonstrukciós programhoz kapcsolódó,
b) az egyéb ingatlanfelújítási,
c) az elhelyezési szolgáltatások megvásárlásához kapcsolódó,
d) az elhelyezési központi költségvetési,
e) a nemzetközi (békefenntartási, békemissziós, elhelyezési jellegű stb.) feladatokhoz kapcsolódó,
f) az őrzésvédelmi,
g) a környezetvédelmi,
h) a HM-I. objektum karbantartási és felújítási,
i) a HM-I. objektum üzemeltetési,
j) a jogszabályi előírásból adódó és egyéb infrastrukturális működési
kiadásokat. (3) A tervjavaslatokat részletes számszaki és szöveges indoklással is alátámasztottan kell összeállítani.
(4) Az őrzés-védelmi kiadások költségvetésének összeállítása érdekében a HM Hadműveleti és Kiképzési Főosztály
(a továbbiakban: HM HKF) tervezi meg külön-külön, katonai szervezetenként részletezve az élőerős- és technikai őrzésvédelmi előirányzat-igényeket és az így elkészített számvetést bedolgozás céljából megküldi a HM IÜ-nek. Az őrzés-védelmi és portaszolgálati feladatok ellátásával kapcsolatban a HM HKF-nek a HM IÜ-vel együttműködve adatszolgáltatást kell elkészíteni a 6. számú mellékletben foglaltaknak megfelelően.
(5) Az elhelyezési központi költségvetési tervjavaslatot fő feladatonként, s azokon belül részfeladatonként részletesen, kiemelt előirányzat-bontásban kell megtervezni.
(6) Az elhelyezési szolgáltatások megvásárlása tervjavaslat összeállítása során bemutatásra kell hogy kerüljenek a
szolgáltatási szerződésben rögzített főbb feladatok, illetve a közüzemi díjak fedezetére tervezett előirányzatok.
(7) A HM IÜ a 15. §-ában szereplő nemzetközi feladatok teljes körű elhelyezési előirányzat-szükségleteit feladatonként, a 2. és 4. számú mellékletek alkalmazásával, a figyelembe vett időszak megjelölésével tervezi meg.
(8) A nemzetközi béketámogató és válságkezelési feladatok tekintetében a HM IÜ a 15. §-ban leírtak szerint jár el.
(9) Az MK Katonai Felderítő Hivatal az infrastrukturális működési kiadásait önállóan tervezi meg.
(10) A Veszprém SEL objektum, a Bánkút, Békéscsaba radarállomások, az 1. sz. Badacsonylábdi, a 2. sz. Csopak és a
3. sz. Mályi KORK üzemeltetési kiadásait, a katonai repülőterek felszállópálya-karbantartási kiadásait – a szervezetek
adatszolgáltatása alapján – az MH ÖHP tervezi.
(11) A HM ÁEK és az MH HEK steril takarítási kiadásaikat önállóan tervezik meg.
Nemzetközi feladatok kiadásainak tervezése 15. § (1) Az 5. számú mellékletben szereplő nemzetközi feladatok költségvetési tervei a szakmai felügyeletet gyakorló személy által meghatározott főbb feladatok, katonai és védelempolitikai célkitűzések és prioritások alapján, a 2. számú melléklet szerinti formában, évenként, feladatonként, költségvetési cím alcímenként és kiemelt előirányzatonként részletezve, a 18. §-ban előírtak szerint a keretgazda-szervezetekkel együttműködésben kerüljenek összeállításra és megküldésre
a HM KPÜ részére 2009. július 29-ig.
(2) A Válságkezelő és Békeműveletek keretében felajánlott katonai szervezetek és e szervezetekben egyéni beosztást
betöltők személyi juttatásainak és járulékainak, valamint pénzügyi jellegű dologi kiadásainak a tervezése – az 5. számú
mellékletben meghatározott keretgazdákkal együttműködésben – a HM KPÜ feladata.
(3) A (2) bekezdés szerint megtervezésre kerülnek:
a) az EUFOR Kontingens (Szarajevó), valamint az EUFOR HQ-n dolgozó törzstisztek kiadásai (ide nem értve a más
NATO- és EU-parancsnokságokról ide vezényelt személyek személyi juttatásait és járulékait);
b) az MH Tartományi Újjáépítési Csoport (MH PRT), valamint az ISAF egyéni beosztást betöltő személyek kiadásai
(ide nem értve a más NATO- és EU-parancsnokságokról ide vezényelt személyek személyi juttatásait és járulékait);
c) a Műveleti Tanácsadó és Összekötő Csoport (OMLT) kiadásai (ide nem értve a más NATO- és EU-parancsnoksá
gokról ide vezényelt személyek személyi juttatásait és járulékait);
d) az iraki rendezésben részt vevő törzstisztek (NTM-I) kiadásai (ide nem értve a más NATO és EU parancsnokságok
ról ide vezényelt személyek személyi juttatásait és járulékait);
e) az MH KFOR Kontingens, az MH KFOR MEL, valamint a balkáni hadszíntérre vezényelt törzstisztek kiadásai (ide
nem értve a más NATO- és EU-parancsnokságokról ide vezényelt személyek személyi juttatásait és járulékait);
f) a Különleges műveleti csoport kiadásai (ide nem értve a más NATO- és EU-parancsnokságokról ide vezényelt sze
mélyek személyi juttatásait és járulékait);
g) a NATO Gyorsreagálású Erők (NRF)/EU Battle Group (EUBG) kötelékébe felajánlott alegységek kiadási igénye a
fejezeti kezelésű előirányzatok között felülről nyitott előirányzatként kerül központilag megtervezésre;
h) a katonai megfigyelők, valamint az UNIFIL feladatok kiadásai;
i) a Többnemzetiségű Megfigyelő Erők (MFO, Sínai-félsziget) magyar kontingensének kiadásai;
j) az ENSZ Ciprusi Magyar Kontingens (UNFICYP) kiadásai;
k) egyéb más békemissziókban részt vevő kontingensek és törzstisztek kiadásai (ide nem értve a más NATO és EU pa
rancsnokságokról ide vezényelt személyek személyi juttatásait és járulékait).
(4) A (3) bekezdésben felsorolt feladatok költségvetési szükségletét a jelen utasítás szabályainak alkalmazásával kell
elkészíteni úgy, hogy a hazai forint illetményeket, a külszolgálattal kapcsolatosan forintban felmerülő pótlékokat és azok
vonzatait az állományilletékes szervezetek saját intézményi költségvetésükben tervezik.
(5) A (3) bekezdésben felsorolt feladatok logisztikai (központi és csapat), elhelyezési (infrastrukturális), valamint
egészségügyi jellegű igényeit a HM FLÜ, az MH ÖHP, a HM IÜ, illetve az MH HEK feladatonként, önálló címrendkódokon elkülönítve, a saját költségvetési kerete terhére tervezi meg, beleértve a nemzetközi szerződések, valamint a katonai szervezetek között kötött megállapodások alapján fizetendő logisztikai, infrastrukturális, valamint egészségügyi ellátási költségeket is. Azon kiadások esetében, melyek a válságkezelő és békeműveletek kapcsán NATO- és EU-parancsnokságok által biztosított logisztikai és elhelyezési szolgáltatások során merülnek fel, a Magyarországról kiküldött
törzstisztek és önálló beosztást betöltők, valamint a NATO- és EU-parancsnokságokról vezényelt törzstisztek, illetve az
érintett alegységek esetében a NATO és az EU által kiszámlázásra kerülő logisztikai és ellátási költségeket a „Hozzájárulás a NATO költségvetéséhez”, valamint az „Egyéb uniós befizetések” megnevezésű fejezeti kezelésű előirányzatok
között kell megtervezni.
(6) A NATO- és EU-parancsnokságokról műveleti területre vezényelt törzstisztek személyi jellegű kiadásait és azok
járulékait a HM FLÜ a „HM FLÜ nemzeti támogatás” feladat költségvetési keretében, a NATO és az EU által kiszámlázásra kerülő logisztikai és ellátási költségeiket pedig a HM KPÜ a „Hozzájárulás a NATO költségvetéséhez”, valamint
az „Egyéb uniós befizetések” megnevezésű fejezeti kezelésű előirányzatok között tervezi.
(7) A (3) pontban felsoroltak költségvetési igényeit feladatonként a HM KPÜ részére kell felterjeszteni (megküldeni).
(8) A katonai képviseletek, a nemzeti támogató szervezet, az önálló NATO, EU és egyéb nemzeti beosztást betöltők, a
külföldön tanulmányokat folytatók, valamint a két- és többoldalú nemzetközi kapcsolattartás keretében ideiglenes kikül
detést teljesítők kiadásainak a tervezése – az 5. mellékletben meghatározott keretgazdákkal történő együttműködésben –
a HM KPÜ, illetve a HM FLÜ feladata az alábbi részletezésben:
a) Az MK Állandó NATO Képviselet Védelempolitikai Részleg (MK ÁNK VPR), az MH Katonai Képviselő Hivatala
(MH KKH), az MH Nemzeti Katonai Képviselet (MH NKK), az MH Nemzeti Összekötő Képviselet (MH NÖK), az MK
Állandó EBESZ Képviselet Katonai Képviselet (MK ÁEK KK), a Regionális Fegyverzet-ellenőrzést Segítő Kiképző
Központ (RACVIAC) tervjavaslatát a HM KPÜ állítja össze, melyek csak a devizaellátmányokat, azok járulékait, illetve
a helyszíni pénzügyi jellegű dologi kiadásokat tartalmazzák.
b) A HM FLÜ nemzeti támogatás feladaton a HM FLÜ tervezi az önálló NATO- és EU-beosztást betöltők (beleértve a
képviseletbővítést és a HUNIC-ot is) devizaellátmányait, azoknak a járulékait, továbbá az azokkal kapcsolatos hazai és
helyszíni pénzügyi jellegű dologi és logisztikai kiadásokat is.
c) A hazai forintilletményeket, a külszolgálattal kapcsolatosan forintban felmerülő pótlékokat a HM KPÜ tervezi.
(9) Az alábbi nemzetközi feladatok összesített (pénzügyi, logisztikai és elhelyezési előirányzatokat tartalmazó) elemi
költségvetéseit illetően:
a) A regionális nyelvképzés nemzetközi feladat költségvetési igényét a HM FLÜ a keretgazda-szervezetekkel együttműködésben tervezi.
b) A nemzetközi tanfolyamok feladat költségvetési igényét a HM SZF az érintett katonai szervezetekkel együttműködésben tervezi.
c) A repülőhajózók csehországi kondicionáló kiképzése feladathoz kapcsolódó költségvetési igényét az MH ÖHP
adatszolgáltatása alapján a HM KPÜ tervezi.
d) Az NFTC program képzési költségeihez történő magyar hozzájárulás, valamint a hallgató és oktató pilóták Regina-i Egyetemen végrehajtásra kerülő nyelvképzésének kiadásait – az NFTC hazai Irányító Testület Gazdálkodási Szakbizottságának javaslata, és HM VTI SZÁT döntése alapján – a HM KPÜ tervezi. Az NFTC-képzésen részt vevő oktató és
hallgató pilóták személyi és pénzügyi jellegű, valamint logisztikai kiadásait a HM FLÜ tervezi a feladatra elkülönített
címrendkódon és küldi meg a HM KPÜ részére.
e) A nemzetközi feladatok kiszolgálásának fel nem osztható költségeit, valamint az egyes önálló feladatokhoz kapcsolódó kiadásokat a HM FLÜ tervezi és küldi meg a HM KPÜ részére.
f) A fegyverzet-ellenőrzési feladatokhoz kapcsolódó költségvetési igényét a HM FLÜ a keretgazda szervezettel
együttműködésben tervezi meg.
g) Az AN–26-os pilóták pénzügyi jellegű kiadásai feladaton a pilóták és gépszemélyzet külföldi feladatvégzése során
felmerülő személyi kiadásokat és azok járulékait, valamint a pénzügyi jellegű kiadásokat az MH ÖHP tervezi.
h) A Gripen-pilóták pótlólagos képzésének pénzügyi jellegű kiadásai feladaton a pilóták és gépszemélyzet hazai és
külföldi képzése során felmerülő személyi kiadások és azok járulékai, valamint a pénzügyi jellegű kiadások költségvetési szükségletét az érintett katonai szervezetek küldjék meg a HM HKF-nek.
i) Az egyes nemzetközi feladatokkal kapcsolatos (válságkezelő és békeműveletekhez felajánlott katonai szervezetek,
SHAPE-futárszolgálat, Nemzetközi gyakorlatok, Nyitott Égbolt, VIP-szállítás stb.), hazai szállítóeszközzel végzett, forintban és külföldi fizetőeszközben felmerülő dologi jellegű légi szállítási kiadásokat – légtérnyitás, légtérhasználat, a
repülőgépek és helikopterek üzemanyag-, reptérbérleti, reptérilleték- és határnyitás költségeit – a HM FLÜ önálló címrendkódon elkülönítve, a saját nemzetközi költségvetési kerete terhére tervezi.
j) A többnemzetiségű egységek fenntartásával és képességkialakításával kapcsolatos logisztikai és elhelyezési jellegű
kiadásokat a HM FLÜ, az MH ÖHP, a HM IÜ és az MH HEK saját költségvetési keretében tervezi.
k) A külföldi hallgatók ellátási feltételeinek és járandóságainak kiadásait a ZMNE az intézményi költségvetésében
tervezi meg.
l) A HM KEHH nemzetközi ellenőrzés feladata HM Központi Ellenőrzési és Hatósági Hivatal által kerül megtervezésre.
m) Az MH MK és MH ÖHP megtervezi a jóváhagyott ellenőrzési terveken alapuló, saját állománya által végrehajtandó békemissziós ellenőrzés feladat költségvetési igényét.
n) A HM KPÜ nemzetközi ellenőrzés feladat a HM KPÜ által kerül megtervezésre.
o) A HM FLÜ alaprendeltetéséből fakadó nemzetközi ellátási feladatok ellenőrzésének költségeit a HM FLÜ tervezi a
HM FLÜ nemzeti támogatás keret terhére.
p) A multilaterális és kétoldalú együttműködési feladatokat a keretgazda szervezetekkel együttműködésben a HM
FLÜ tervezi.
q) A nemzetközi gyakorlatokat – melyek magukban foglalják az NRF, valamint a Tisza zászlóalj nemzetközi gyakor
latait – a keretgazda szervezettel együttműködésben a HM KPÜ tervezi.
r) Az NRF feladat hazai felkészítésének és felszerelésének kiadásait a HM FLÜ, az MH ÖHP, a HM IÜ és az MH HEK
intézményi költségvetésükben, hazai címrendkódon tervezik, az NRF külföldi alkalmazásának kiadásait a HM KPÜ felülről nyitott fejezeti kezelésű előirányzatként tervezi.
s) A SAC-program végrehajtásával kapcsolatos hazai kiadásokat a HM FLÜ, az MH ÖHP és a HM IÜ a saját költségvetési keretük terhére tervezik és küldik meg a HM KPÜ részére. A SAC-program végrehajtása tekintetében a magyar
HAW állományt érintően, a külföldi kiutazások során felmerülő kiadásokat (a nemzetközi szervezet által finanszírozott
utazási költségek kivételével) az MH ÖHP MET keretén belül kell tervezni. A SAC-program kapcsán felmerülő közös
finanszírozáshoz történő nemzeti hozzájárulás kiadásait a HM KPÜ tervezi, a „Hozzájárulás a NATO költségvetéséhez”
megnevezésű fejezeti kezelésű előirányzaton.
t) A 2011. I. félévi magyar EU-elnökségi felkészüléssel kapcsolatos kiadásokat a HM VPF tervezi és küldi meg a HM
KPÜ részére.
u) A NATO Katona-egészségügyi Kiválósági Központ létrehozásával és működtetésével kapcsolatos kiadásokat a
HM FLÜ, a HM IÜ és az MH HEK a saját költségvetési keretük terhére tervezik és küldik meg a HM KPÜ részére.
A NATO Katona-egészségügyi Kiválósági Központ külföldi kiutazásaival kapcsolatos kiadásokat (a nemzetközi szervezet által finanszírozott utazási költségek kivételével) az MH HEK MET keretén belül kell tervezni. A NATO Katona-egészségügyi Kiválósági Központ kapcsán felmerülő közös finanszírozáshoz történő nemzeti hozzájárulás kiadásait,
az MH HEK adatszolgáltatása alapján a HM KPÜ tervezi, a „Hozzájárulás a NATO költségvetéséhez” megnevezésű fejezeti kezelésű előirányzaton.
A költségvetési törvényjavaslat normaszövegének és részletes indoklásának kidolgozása
16. § (1) A 2010. évre vonatkozó költségvetési törvény tervezetébe felvenni javasolt normaszöveget úgy kell összeállítani,
hogy az tartalmazza:
a) a fejezetet érintő, a költségvetési gazdálkodással összefüggő szabályokat,
b) a központi költségvetés előirányzatainak megalapozását szolgáló rendelkezéseket és törvénymódosításokat,
c) a vegyes és záró rendelkezések körébe tartozó szabályokat.
(2) A felmerülő – esetlegesen más kapcsolódó törvényeket is érintő – normaszöveg-javaslatot és annak részletes, paragrafusonkénti indokolását 2009. augusztus 3-ig kell a HM KPÜ részére megküldeni.
Egyéb tervezési eljárások 17. § A HM ÁEK és az MH HEK az egyes években várhatóan befolyó OEP-bevételek összegeiről – a költségvetési tervjavaslatával egyidejűleg – évenkénti bontásban részletes adatszolgáltatást nyújt a HM KPÜ részére. A tervezett OEP-bevételeket a HM ÁEK esetében általános jelleggel elsősorban a HM ÁEK személyi juttatásai és azok járulékai, valamint
pénzügyi jellegű egyéb kiadásai forrásaként kell a HM KPÜ hatáskörében megtervezni.
18. § A tárca 2010. évre vonatkozó tervjavaslatának összeállítása érdekében az elkészített és felülvizsgált költségvetési
adatszolgáltatásokat (az utasítás mellékleteiben meghatározott formátumokban), részletes számszaki és szöveges indoklással kiegészítve 2009. augusztus 3-ig kell írásban és – a katonai nemzetbiztonsági szolgálatok kivételével – egyidejűleg elektronikusan a hmkpukko@hm.gov.hu e-mail címre megküldeni a HM KPÜ részére. A 2010. évi részletes tervezést követően kerül sor a 2011–2013. évi keretszámok – FET-tel csökkentett – felülvizsgálatára és újbóli kialakítására.
Az ezen időszakra vonatkozó tervezési adatszolgáltatások HM KPÜ-re történő megküldésének határideje a PM Köriratban foglaltak figyelembevételével a későbbiekben kerül meghatározásra.
19. § (1) Az MH ÖHP a gazdálkodási jogkörébe és a koordinációs hatáskörébe tartozó összes előirányzatokra vonatkozó
adatszolgáltatását, illetve az MH HEK a logisztikai jellegű költségvetési igényét a HM FLÜ-n keresztül küldi meg a HM
KPÜ részére.
(2) A gazdálkodási utasítás 23. § (1) bekezdésében foglaltak alapján a költségvetési tervjavaslat elkészítését, annak a
honvédelmi miniszterhez történő felterjesztését, illetőleg jóváhagyását követően a PM-hez a „Tervezési Körirat”-ban
meghatározott eljárási rend szerint kell benyújtani.
Záró rendelkezések 20. § (1) Ez az utasítás 2009. július 30-án lép hatályba és 2009. december 31-én hatályát veszti.
(2) A gazdasági tervezési feladatok a TVTR erőforrás- és költségtervező, valamint a költségvetés tervező alrendszereiben kerülnek végrehajtásra a külön szabályozókban meghatározott együttműködési rendben.
Budapest, 2009. július 30. Dr. Szekeres Imre s. k.,
honvédelmi miniszter